אייזיק שטרן: "יידל מיט דה פידל"
כיצד הפך הכינור לכלי כה מזוהה עם העם היהודי? מתי הצליח הכנר היהודי לעבור מנגינה בגטו לאולם הקונצרטים? הקריירה המגוונת של אחד מגדולי הכנרים במאה ה-20, שנע בין עסקנות מוסיקאלית וקריירה מטאורית של סולן.
סרגיי רחמנינוף: מטר ותשעים של זעף
במפגש זה נתמקד בקריירה המרתקת של אחד המלחינים האהובים ביותר במאה ה-20, מחינוכו הספרטני בידי בת גנרל בצבא הרוסי, דרך הצלחתו בקונסרבטוריון של סן פטרסבורג והנפילה שלאחריה ועד למימוש "השילוש הקדוש" במוסיקה הקלאסית- פסנתרן, מלחין ומנצח.
מאז כתב שייקספיר את הטרגדיה על זוג האוהבים הנודע, הצית הסיפור את דימיונם של יוצרים בכל אומנויות הבמה, ובהם כמה מגדולי המלחינים. במפגש זה נסקור כמה מן האדפטציות המוסיקאליות החשובות לסיפור ונבחן את נקודות המבט השונות של כל מלחין, לעתים תוך שינוי העלילה השייקספיריאנית.
בטהובן: הסימפוניה החמישית
יצירה מונומנטאלית זו הנה תולדה של רעיונותיה המהפכניים של תקופת ההשכלה בראשית המאה ה-18. כיצד מאבקיו האישיים של בטהובן בחירשותו והתמורות החברתיות באו לידי ביטוי באחת מהצורות המוסיקאליות הנפוצות ביותר- הסונטה.
הפסנתר: קיסר הכלים
במהלך המאה ה-17 חלה עלייה בחשיבותם של כלי הנגינה במערב אירופה. כיצד הושפע הפסנתר ממגמה זו? מי היו "הוריו המוסיקאליים"? מהם השינויים שעבר כלי זה מאז ועד ימינו, כפי שבאו לידי ביטוי ביצירותיהם של מוצארט, בטהובן, שופן, ליסט, ראוול, פרוקופייב ועוד.
איסאק אלבניז: פסנתרנות ופטריוטיזם
בכיר מלחיניה של ספרד, אלבניז, ניסה בחייו הקצרים למצוא את האיזון המיטבי בין פסנתרנות וירטואוזית ובין פטריוטיזם מוסיקאלי. נשמע כמה מיצירות המופת שלו לפסנתר ונעסוק בחברותו עם הגיטריסט הווירטואוז פרנסיסקו טארגה.
הכנר יצחק פרלמן
מהו הסוד הטמון בכלי הקשת של סטרדיווריוס? כיצד קרה שהישגיה הטכנולוגיים של תרבות המערב בעידן המודרני עדיין לא הצליחו להעמיד יריב מוסיקאלי ראוי לכלי הנגינה שיוצרו לפני למעלה מ – 300 שנים? במפגש זה נבחן סוגיות אלה ואחרות, תוך סקירת הקריירה המטאורית והרב-גונית של אחד מגדולי המוסיקאים של זמננו.
היצירה האחרונה - יצירותיהם האחרונות של גדולי המלחינים
בחייו של כל יוצר מגיע הרגע בו יכתוב את יצירתו האחרונה. במפגש זה נאזין לכמה מיצירות מופת אלה ונבחן כמה סוגיות בלתי פתורות לגביהן – האם ידע המלחין כי זוהי יצירתו האחרונה, האם כתב אותה אחרת בשל כך, האם אנו מאזינים לה בצורה שונה ומעל לכל – האם אכן זו היצירה האחרונה, או שמא נתבשר בעוד כמה שנים כי נמצאה יצירה שכתב המלחין במועד מאוחר יותר.